Vi laver de to første klimagader
”Vi starter med at sløjfe den brolagte midterrabat og omdanne stykket til vejbane. På den måde bevarer vi vejens bredde. Pladsen fra rabatten flytter vi hen mod fortovet, og heri etablerer vi et grønt bed, der skal håndtere regnvand fra Burschesgade og Slotspladsen. Efter det grønne bed leder vi vandet midlertidigt ned i kloaksystemet,” fortæller Jan Poulsen, projektleder i Vandmiljø Randers.
”Anlægget, som etableres, vil være permanent. Senere hen vil vi med en mindre ombygning kunne koble løsningen sammen med de næste projekter, så vi på sigt kan gøre det muligt at lade vandet strømme fra Dytmærsken og ud på Østervold til det kommende store regnvandsbassin for enden af Østervold”, fortæller Jan Poulsen fra Vandmiljø Randers.
” Vi lukker alle de små riste i vejen for i stedet at etablere en lang rist, som følger gadens forløb. Vandet vil for enden af Provstegade mod Østervold midlertidigt bliver ledt ned i kloaksystemet. Anlægget er permanent og vil på sigt blive koblet sammen med de næste projekter, der skal gøre det muligt at lade vandet løbe i en kanal på Østervold. Risten, vi anlægger, vil være magen til den, som findes på Jens Otto Kraghs Plads,” fortæller Jan Poulsen.
Læs mere om klimagaderne.